సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఆ భయం నాకూ ఉంది.. నేనెవరినీ బాధపెట్టను: రామ్ చరణ్
తెలుగు సినీ పరిశ్రమలో అత్యంత భారీ విజయాలు సాధించిన సినిమాల్లో ‘రంగస్థలం’ ఒకటిగా నిలిచింది. తెలుగు రాష్ట్రాల్లో బాక్సాఫీసుల వద్ద ఈ చిత్రం కాసుల వర్షం కురిపించడంతో మరికొన్ని భాషల్లోకి అనువదిస్తున్నారు.
Samayam Telugu | Updated:
May 9, 2018, 06:46PM IST
తెలుగు సినీ పరిశ్రమలో అత్యంత భారీ విజయాలు సాధించిన సినిమాల్లో ‘రంగస్థలం’ ఒకటిగా నిలిచింది. తెలుగు రాష్ట్రాల్లో బాక్సాఫీసుల వద్ద ఈ చిత్రం కాసుల వర్షం కురిపించడంతో మరికొన్ని భాషల్లోకి అనువదిస్తున్నారు. మలయాళం, తమిళం, భోజ్‌పురి, హిందీ భాషల్లోకి ‘రంగస్థలం’ అనువాదం అవుతోంది. హిందీ అనువాదానికి సంబంధించిన ప్రచారంలో భాగంగా హీరో రామ్ చరణ్ మంగళవారం ముంబై వెళ్లారు. ఆయనతో ఎంటర్‌టైన్మెంట్ టైమ్స్ ప్రత్యేకంగా మాట్లాడింది. సినిమా విజయం, తన కెరీర్, పాపులారిటీ, హిందీలో దక్షిణాది చిత్రాల రీమేక్‌ల ట్రెండ్ తదితర అంశాలపై చరణ్ ముచ్చటించారు.
‘రంగస్థలం’లో అద్భుతమైన నటనకు గాను రామ్ చరణ్‌ ప్రశంసలు అందుకుంటున్నారు. దీని గురించి చరణ్ మాట్లాడుతూ.. ‘అది విలువకట్టలేని అనుభూతి. ఇప్పటికే అదే అనుభూతిలో ఉన్నాను. నాపై అందరూ చూపిస్తున్న ఈ ప్రేమ, కురిపిస్తున్న ప్రశంసలకు రుణపడి ఉంటాను’ అని చెప్పారు. అసలు ఎలాంటి అంచనాలు లేకుండా సినిమాను ప్రారంభించామని, ఒక మంచి చిత్రాన్ని ప్రేక్షకులకు అందిస్తేచాలు అని ఎంతో నిజాయతీతో ఈ సినిమా చేశామని చరణ్ వెల్లడించారు.
రామ్ చరణ్ సినిమా అంటే సహజంగానే భారీ అంచనాలుంటాయి. విడుదలకు ముందు ‘రంస్థలం’ సినిమాపై కూడా ప్రేక్షకులు, చరణ్ అభిమానులు భారీ అంచనాలే పెట్టుకున్నారు. దీని గురించి ఆయన మాట్లాడుతూ.. ‘ప్రేక్షకులు ఎప్పుడైతే మనల్ని నమ్ముతారో అప్పుడు అంచనాలు వాటంతటవే ఏర్పడతాయి. నాపై ఇంత నమ్మకం ఉంచిన ప్రేక్షకులు, అభిమానులకు నిజంగా రుణపడి ఉన్నా. వాళ్ల అంచనాలను అందుకోవడానికి ఎప్పుడూ ప్రయత్నిస్తూనే ఉంటాను. ఇది నాకొక బాధ్యత’ అని చెప్పుకొచ్చారు.